Aquincum
Aquincum est nomen urbis Romanae, quae loco hodierni Budapestini vel accuratius partis Budae sita erat. Ut litterae ac fontes archaeologici demonstrant, urbs magna ac praeclara fuit, quae ex duabus partibus, castris stativis cum canabis ac urbe civili ad septentriones sita, constabat. Cum urbs Danubio adiacebat, qui tum limes Romanus fuit, ad imperium defendendum maximi momenti erat.